Haan tabes ma haan buseet ꞌeu aam Andronikus ma ain Yunia. (kaan bifee). Bian antui mnak, (kaan bifee). Anmurai naꞌko abat boꞌes am teun, bian antein antui am nak, (kaan atoniꞌ). Amnaist ein naꞌko un-unuꞌ, naan aam Andronikus ma ain Yunia naan, fee-mone reꞌ nmepun neun Uisneno on reꞌ aam Akila ma ain Priskila. Sin reꞌ naan, atoin Yahudis on reꞌ au. Sin npirsai nrarin neun Kristus oras au ka ꞌpirsai fa feꞌ. Unuꞌ te, sin nbin bui je nanan nabuan nok kau. Sin njarin Uisneno In haef ein, ma too mfaun ein nahiin sin.
